ddrg/super_eurlex huggingface dataset:
4.

obžaluje, da so bile v okviru dveh skupnosti znanja in inovacij dodane nekatere dejavnosti, zaradi česar je prišlo do sprememb pri njihovih prvotnih poslovnih načrtih in nepovratnih sredstvih, ki so jim bila dodeljena, kar je v nasprotju s pravili uporabe finančne uredbe, saj spodkopava enako obravnavo skupnosti znanja in inovacij; na podlagi odgovora inštituta ugotavlja, da to po mnenju inštituta ne drži, saj da se v okviru skupnosti znanja in inovacij lahko dodajajo naloge in da spremembe v višini nepovratnih sredstev niso velike (3,9 % in 0,6 %);
40.

ugotavlja, da so revizorji pregledali vzorec 16 projektov skupnega podjetja, ki so bili revidirani v petih različnih državah in so vključevali različne deležnike tega podjetja; poziva skupno podjetje, naj popolnoma upošteva priporočila iz posebnega poročila in ustrezno ukrepa.
D.

ker so člani skupnega podjetja 2 Unija, ki jo zastopa Komisija, industrijsko združenje New Energy World Industry Grouping AISBL (v nadaljnjem besedilu: industrijsko združenje), leta 2016 preimenovano v Hydrogen Europe, in raziskovalno združenje New European Research Grouping on Fuel Cells and Hydrogen AISBL (v nadaljnjem besedilu: raziskovalno združenje);
8.

obžaluje, da je proračun programa EU za konkurenčnost podjetij ter mala in srednja podjetja (COSME) v primerjavi s proračunom 2018 le 2,3 % višji (362,2 milijona EUR v sredstvih za prevzem obveznosti) in da so predlagana sredstva za plačila nižja za 0,6 %; opozarja, da je to uspešen program, pri katerem je delež prosilcev veliko večji kot delež prejemnikov financiranja; poudarja, da so mala in srednja podjetja pomembno gonilo zaposlovanja, gospodarske rasti in konkurenčnosti v EU, da so hrbtenica evropskega gospodarstva ter lahko ustvarjajo rast in delovna mesta; poziva, naj se to kot pomembna prioriteta odraža v zadostnem financiranju programov za mala in srednja podjetja in da se glede na uspeh programa COSME dodatno povečajo sredstva za ta program;
izraža zaskrbljenost, ker je skupno podjetje do konca leta 2016 samo delno zaključilo povezovanje svojih sistemov nadzora s skupnimi orodji Komisije za upravljanje in spremljanje nepovratnih sredstev v okviru programa Obzorje 2020; na podlagi odgovora skupnega podjetja pa ugotavlja, da se je to odločilo, da bo še naprej uporabljalo lasten poseben uporabniški program za upravljanje nepovratnih sredstev (GMT), razvit v okviru sedmega okvirnega programa, saj nekatere od potrebnih funkcij, ki so posebnost nepovratnih sredstev programa CS2, v orodjih za skupno upravljanje nepovratnih sredstev iz programa Obzorje 2020 niso na voljo; ugotavlja tudi, da je skupno podjetje začelo sodelovati z ustreznimi službami Komisije, da bi izvedli potrebne posodobitve za vključitev sporazumov o dodelitvi nepovratnih sredstev za člane v orodja za upravljanje nepovratnih sredstev in poročanje o njih v okviru programa Obzorje 2020 do konca leta 2017; se zaveda, da se bo zaradi neoviranega prehoda med obema sistemoma dosedanje orodje, ki ga je razvilo skupno podjetje, uporabljalo, dokler prehod ne bo dokončno zaključen; poudarja, da naj bi bil zato cikel poročanja za leto 2017 izveden v programu GMT, s poročevalskim obdobjem 2018 in pozneje pa se bodo sporazumi o dodelitvi nepovratnih sredstev za člane v celoti upravljali z orodji programa Obzorje 2020;
8.

ugotavlja, da se vloga nanaša na 646 delavcev, ki so postali presežni v podjetju Goodyear, med njimi pa je bila večina starih med 30 in 54 let; opozarja tudi, da je velik delež odpuščenih delavcev starih med 55 in 64 let in ima spretnosti, specifične za proizvodni sektor; nadalje ugotavlja, da je približno 300 odpuščenih delavcev nekvalificiranih in so priseljenskega porekla ter brez formalnih kvalifikacij, kot je poklicno usposabljanje, zaradi česar so v slabšem položaju na regionalnem trgu dela; poudarja, da se regija Waghäusel, kjer se nahaja obrat v Philippsburgu, sooča s strukturnimi spremembami; glede na navedeno priznava pomen aktivnih ukrepov na trgu dela, ki se sofinancirajo iz ESPG, za izboljšanje možnosti ponovnega vključevanja teh skupin na trg dela;
61.

opozarja, da so tveganja za preusmeritev sredstev še vedno visoka, tveganja korupcije in goljufij pa so pogosto povezana z upravljanjem javnih financ in reformami; ponavlja, da je treba večjo pozornost nameniti tem tveganjem v okviru dialoga o politikah in oblikovanja strategije za prihodnje pogodbe o proračunski podpori, zlasti oceni odzivnosti vlade in sposobnosti uveljavljanja reform; poudarja, da je treba pozorno spremljati tveganja in rezultate predhodnih in naknadnih kontrol;
17.

pozdravlja tri glavne dosežke, ki jih je za leto 2016 navedel center, in sicer: — je objavil rezultate svojega triletnega projekta o vlogi, ki jo lahko ima poklicno izobraževanje in usposabljanje pri obravnavanju vprašanja predčasnega izstopa iz izobraževanja in usposabljanja, — je razvil sklop orodij s praktičnimi smernicami, nasveti, primeri dobre prakse in orodji, pridobljenimi pri izvajanju poklicnega izobraževanja in usposabljanja, s katerimi bi bilo mogoče izboljšati dejavnosti in politike, namenjene mladim, ki jim grozi predčasen izstop iz izobraževanja in usposabljanja, da bi vztrajali v njem ter pridobili izobrazbo, tistim, ki so predčasno zapustili izobraževanje in usposabljanje, pa bi bilo mogoče pomagati pri ponovnem vključevanju vanju in pri vstopu na trg dela, — je objavil in posodobil napoved veščin in povpraševanja, v njej pa zajel trende pri zaposlovanju do leta 2025;
10.

ugotavlja, da kljub temu, da je strategija Komisije za boj proti goljufijam na raziskovalnem področju za skupno podjetje obvezna, skupno podjetje do konca leta 2016 še ni opravilo posebne ocene tveganja na področju boja proti goljufijam niti pripravilo akcijskega načrta za izvajanje lastne strategije za boj proti goljufijam, ki sta pomembna in pričakovana sistema upravljanja in dobre prakse na podlagi metodologije Komisije; ugotavlja, da je skupno podjetje v letu 2017 naredilo prve korake v smeri priprave lastnega akcijskega načrta za boj proti goljufijam, ko je Evropski urad za boj proti goljufijam (OLAF) organiziral srečanje za ozaveščanje o boju proti goljufijam za uslužbence skupnega podjetja in ko se je začela izvajati ocena tveganja na področju boja proti goljufijam; ugotavlja, da bodo temu načrtu do junija 2018 sledili ocena učinka, v kateri bodo opredeljeni ključni cilji v zvezi z odpravo določljivih pomanjkljivosti (4. četrtletje 2017), in ocena strategije za boj proti goljufijam ter akcijski načrt;
21.

ugotavlja, da morajo vsi člani upravnega odbora vsako leto podati javno pisno izjavo o interesih, ki se objavi na spletnem mestu agencije; ugotavlja, da sta objavljena in se posodabljata tudi življenjepisa izvršnega direktorja in predsednika upravnega odbora; ugotavlja, da agencija pripravlja nova pravila za preprečevanje in obvladovanje nasprotja interesov; obžaluje, da so člani upravnega odbora in svetovalne skupine objavili izjave o odsotnosti nasprotja interesov in ne izjav o interesih, saj člani ne bi smeli sami izjaviti, da nimajo nasprotja interesov, temveč bi morale tretje osebe neodvisno preveriti izjave o interesih; poziva člane upravnega odbora in svetovalne skupine, naj objavijo svoje izjave o interesih in v njih navedejo svoje članstvo v kateri koli drugi organizaciji; poziva agencijo, naj organu za podelitev razrešnice do konca julija 2018 poroča o tej zadevi;
3.

Prilagoditve naslednjih proračunskih vrstic so bile dogovorjene zaradi spremembe obveznosti za diferencirane odhodke: v EUR Proračunska vrstica/program Ime PP 2018 (vključno z DP št. 1) Proračun 2018 Razlika 1.1.14 Evropska solidarnostna enota -22 501 000 15 05 01 Evropska solidarnostna enota 51 177 000 28 676 000 -22 501 000 1.1.5 Izobraževanje, usposabljanje, mladi in šport (Erasmus+) 12 000 000 15 02 01 01 Spodbujanje odličnosti in sodelovanja na področju evropskega izobraževanja in usposabljanja ter njun pomen za trg dela 1 845 127 000 1 857 127 000 12 000 000 1.1. DAG Decentralizirane agencije -3 965 555 02 05 11 Agencija za evropski GNSS 30 993 525 31 338 525 345 000 12 02 06 Evropski organ za vrednostne papirje in trge (ESMA): 15 947 170 11 636 615 -4 310 555 1.1. OTH Drugi ukrepi in programi - 900 000 26 02 01 Postopki oglaševanja in oddaje javnih naročil za oddajo pogodb v zvezi z dobavo blaga, izvedbo del ali opravljanjem storitev 8 200 000 7 300 000 - 900 000 3.0. DAG Decentralizirane agencije 10 535 000 18 02 04 Agenciji Evropske unije za sodelovanje na področju kazenskega pregona (Europol) 116 687 271 120 377 271 3 690 000 18 03 02 Evropski azilni podporni urad (EASO) 85 837 067 90 837 067 5 000 000 33 03 04 Urad za evropsko pravosodno sodelovanje (Eurojust) 36 506 468 38 351 468 1 845 000 4.0.1 Instrument za predpristopno pomoč (IPA II) -76 300 000 05 05 04 02 Podpora za Turčijo – Gospodarski, družbeni in ozemeljski razvoj ter s tem povezana postopna uskladitev s pravnim redom Unije 120 000 000 107 200 000 -12 800 000 22 02 01 01 Podpora za Albanijo, Bosno in Hercegovino, Kosovo (3), Črno goro, Srbijo in Nekdanjo jugoslovansko republiko Makedonijo – Politične reforme in s tem povezana postopna uskladitev s pravnim redom Unije 219 000 000 221 500 000 2 500 000 22 02 03 01 Podpora za Turčijo – Politične reforme in s tem povezana postopna uskladitev s pravnim redom Unije 86 000 000 48 500 000 -37 500 000 22 02 03 02 Podpora za Turčijo – Gospodarski, družbeni in ozemeljski razvoj ter s tem povezana postopna uskladitev s pravnim redom Unije 291 000 000 262 500 000 -28 500 000 4.0.2 Evropski instrument sosedstva 12 500 000 22 04 01 03 Sredozemske države – Krepitev zaupanja, varnost ter preprečevanje in reševanje sporov 125 000 000 133 500 000 8 500 000 22 04 01 04 Podpora mirovnemu procesu ter finančna pomoč Palestini in Agenciji Združenih narodov za pomoč in zaposlovanje palestinskih beguncev (UNRWA) 260 000 000 261 500 000 1 500 000 22 04 02 02 Vzhodno partnerstvo – Zmanjšanje revščine in trajnostni razvoj 320 000 000 322 500 000 2 500 000 4.0.3 Instrument za razvojno sodelovanje 16 900 000 21 02 07 03 Človekov razvoj 170 000 000 179 400 000 9 400 000 21 02 20 Erasmus+ – Prispevki iz instrumenta za razvojno sodelovanje 95 995 100 103 495 100 7 500 000 4.0. OTH Drugi ukrepi in programi 1 000 000 13 07 01 Finančna podpora za spodbujanje gospodarskega razvoja turške ciprske skupnosti 25 000 000 26 000 000 1 000 000 4.0. SPEC Ukrepi, ki se financirajo v okviru pooblastil in posebnih pristojnosti, poverjenih Komisiji 1 500 000 19 06 01 Dejavnosti obveščanja o zunanjih odnosih Unije 13 700 000 15 200 000 1 500 000 Skupaj -49 231 555
5.

ugotavlja, da je stopnja prenesenih prevzetih obveznosti v naslovu II (upravni odhodki) znašala 1 076 583 EUR oziroma 36,9 % (v primerjavi z 635 492 EUR leta 2014 oziroma 28,7 %); potrjuje, da so prenosi v glavnem povezani s svetovalnimi storitvami za razvoj IKT, za katere so bile pogodbe sklenjene v zadnjem četrtletju leta 2015 (400 000 EUR), in vlaganji v infrastrukturo IT (300 000 EUR) zaradi pričakovane zaposlitve dodatnih uslužbencev na podlagi sklepa proračunskega organa o povečanju števila mest v kadrovskem načrtu, sprejetega konec leta 2015; ugotavlja, da so bili ti prenosi upravičeni in vnaprej načrtovani glede na vlogo urada v migrantski krizi, zaradi česar je proračunski organ bistveno povečal proračunska sredstva in število zaposlenih urada za leto 2016; ugotavlja, da so lahko prenosi v naslednje leto zaradi večletne narave operativnih programov agencij pogosto deloma ali povsem upravičeni in ne pomenijo nujno slabosti pri načrtovanju in izvrševanju proračuna ter tudi niso vedno v nasprotju s proračunskim načelom enoletnosti, zlasti če jih urad načrtuje v naprej in o tem obvesti Računsko sodišče;
388.

priporoča, da Komisija: (a) pozove službo za notranjo revizijo, naj izvede več revizijskega dela v zvezi z upravljanjem na visoki ravni; (b) zaključi proces usklajevanja svojega okvira za notranjo kontrolo z načeli COSO 2013; (c) še bolj pospeši objavo letnih računovodskih izkazov; (d) zbere informacije, ki so že predstavljene v različnih obstoječih poročilih, in pod vodstvom svojega predsednika pripravi enotno poročilo ali zbirko poročil v zvezi z odgovornostjo, ki bodo poleg računovodskih izkazov vključevali: — izjavo o upravljanju; — razpravo o operativnih in strateških tveganjih; — poročilo o nefinančni uspešnosti; — informacije o dejavnostih med letom in doseganju ciljev politike; — poročilo o vlogi revizijskega odbora in njegovih zaključkih ter — izjavo o srednje- in dolgoročni fiskalni vzdržnosti, po potrebi skupaj s povezavami do informacij, vključenih v druga poročila; (e) predstavi to enotno poročilo ali zbirko poročil v zvezi z odgovornostjo za revizijo računovodskih izkazov; meni, da morajo biti ta poročila analitična, strnjena, lahko razumljiva in dostopna revizorjem, zaposlenim in državljanom Unije, obenem pa strogo upoštevati mednarodne računovodske standarde in uporabo primerov najboljše prakse; (f) kot del letnih računovodskih izkazov oziroma spremnih informacij objavi oceno stopnje napake, ki temelji na zanesljivi metodologiji, ter vključuje deležnike, tudi Parlament, v vseh fazah izbiranja statistične metode za ocenjevanje napak; meni, da bi morala biti metodologija jasna in dosledna; (g) redno posodablja in objavlja svoje ureditve upravljanja ter pojasni, zakaj se je v zvezi z izbranim okvirom odločila za posamezne strukture in postopke; (h) preoblikuje Odbor za spremljanje poteka revizij v revizijski odbor, ki ga bodo večinoma sestavljali neodvisni in zunanji člani, ter razširi njegova pooblastila, da bo zajemal obvladovanje tveganja, računovodsko poročanje ter delo in rezultate enot za naknadno preverjanje in direktoratov za revizijo.
5.

opozarja, da morajo države, ki so se pridružile izvajanju, uporabi in razvoju schengenskega pravnega reda ter ukrepov, povezanih s sistemom Eurodac (v nadaljnjem besedilu: pridružene schengenske države), v skladu z Uredbo (EU) št. 1077/2011 prispevati v proračun agencije; ugotavlja, da s pridruženimi schengenskimi državami še vedno niso bili sprejeti sporazumi, ki bi določali podrobna pravila o njihovem sodelovanju pri delu agencije, vključno z določbami o glasovalnih pravicah in njihovih prispevkih v proračun agencije; z zaskrbljenostjo ugotavlja, da pridružene schengenske države brez teh sporazumov v skladu z določbo, opredeljeno v pridružitvenih sporazumih z EU, prispevajo v naslov III (odhodki iz poslovanja) proračuna agencije, ne prispevajo pa še za dejavnosti v okviru naslovov I in II (plače in drugi upravni odhodki) proračuna agencije; potrjuje, da so bili sprejeti vsi ukrepi, ki jih je po zakonu mogoče sprejeti za to, da bi bili finančni prispevki pridruženih schengenskih držav vključeni v proračun agencije; želi spomniti, da pogajanja s pridruženimi državami o proračunskih prispevkih vodi Komisija in ne agencija;
8.

ugotavlja, da cilj fundacije v višini 80 % v zvezi s številom načrtovanih projektov v njenem delovnem programu ni bil dosežen, čeprav je fundacija v primerjavi z letom 2014 izboljšala svojo uspešnost; ugotavlja, da so vzroki, da fundacija ni izpolnila cilja, večinoma povezani z zamudami izvajalcev in pičlimi kadrovskimi viri; nadalje ugotavlja, da je bilo za leto 2016 načrtovano in izvajano bolj uresničljivo število projektov in ciljev, ki je v skladu z zmanjšanimi viri fundacije; je zaskrbljen, da s trenutnimi možnostmi glede virov vseevropske raziskave fundacije dolgoročno niso zagotovljene in da se fundacija kljub odločnim zahtevam upravnega odbora ne more zavezati dodatnemu delu, kot so migranti in begunci ali neprijavljeno delo; poziva fundacijo in Komisijo, naj obravnavata pomanjkanje kadrovskih virov in organu za podelitev razrešnice poročata o možnih rešitvah;
10.

obžaluje, da Računsko sodišče do danes ni predstavilo posebnega poročila o navzkrižju interesov v vseh agencijah, zlasti v tistih, ki so povezane z industrijo, to pa navkljub večkratnim zahtevam Parlamenta v njegovih poročilih o razrešnici od leta 2012; poziva Računsko sodišče, naj pripravi in objavi prvo posebno poročilo o navzkrižju interesov do konca junija 2017 ter nato vsako leto; meni, da so letna poročila Računskega sodišča o navzkrižju interesov bistvena za integriteto institucij, organov in agencij EU in da se izogne navzkrižju interesov med agencijami Unije, zlasti tistih, ki delujejo na področju industrije, ter lobističnimi skupinami;
F.

ker so zaradi nedavnih pretresov na svetovnem naftnem trgu, splošnega poslabšanja položaja Evrope v mednarodni trgovini z gnojili (v korist kitajskih proizvajalcev) in poceni plina v regijah zunaj Evrope podjetja Eesti Energia AS, Nitrofert AS in Viru Keemia Grupp AS zaprla proizvodne obrate oziroma zmanjšala obseg proizvodnje, kar je privedlo do kolektivnih odpovedi pogodb o zaposlitvi;
B.

ker je cilj predloga spremembe proračuna št. 5/2016 na prihodkovno stran proračuna Unije za leto 2016 vključiti posledice prilagoditev lastnih sredstev, ki so bile sprejete na podlagi izvajanja Sklepa 2014/335/EU, Euratom, in imajo retroaktivni učinek za proračunska leta 2014, 2015 in 2016;
8.

potrjuje, da so življenjepisi in izjave o neodvisnem opravljanju dolžnosti in pristojnosti direktorja urada in njegovih namestnikov objavljene na spletnem mestu urada; ugotavlja, da se je upravni odbor urada seznanil s priporočili organa za podelitev razrešnice o objavi življenjepisov in izjav o interesih članov upravnega odbora; poziva urad in člane upravnega odbora, naj dokumente objavijo na spletnem mestu, takoj ko jih urad prejme;
22.

pozdravlja vse večjo kakovost svetovanja in raziskav za poslance in odbore; spominja, da pri ustanovitvi raziskovalne službe Evropskega parlamenta (EPRS) v letu 2013 ni bila predvidena vmesna ocena uspešnosti sodelovanja med to službo in tematskimi sektorji; zato zahteva, da generalni sekretar to oceno opravi in njene rezultate do konca leta 2016 predstavi Odboru za proračun; meni, da bi morala ta ocena vsebovati predloge, kako bi podpora EPRS čim bolje upoštevala dogajanje v ustreznih tematskih odborih in hkrati zadostila potrebam posameznih poslancev, pri tem pa se ne bi prekrivala z dejavnostmi tematskih sektorjev in ne bi spodbujala konkurence med službami;
4.

ugotavlja, da je bila raven prenesenih odobrenih proračunskih sredstev, za katera so bile prevzete obveznosti, za naslov II (upravni odhodki) 25 % (1 600 000 EUR), za naslov III (odhodki iz poslovanja) pa 49 % (8 100 000 EUR); potrjuje, da so se prenosi za naslov II večinoma nanašali na načrtovano javno naročilo za strojno in programsko opremo IT v drugi polovici leta 2014, za katero je bil rok plačila v letu 2015; poleg tega potrjuje, da so se prenosi za naslov III nanašali na večletne projekte centra, IKT za podporo operativnih dejavnosti in posvetovanja s strokovnjaki;
3.

izjavlja, da bi lahko imela letna poročila institucij in agencij Unije pomembno vlogo pri ravnanju v skladu z načeli preglednosti, odgovornosti in integritete; poziva institucije in agencije Unije, naj v svoja letna poročila vključijo standardno poglavje o teh sestavinah;
7.

ugotavlja, da programi skupnega podjetja, ki so se financirali iz sedmega okvirnega programa, še potekajo; ugotavlja, da so te odobritve na voljo do konca leta 2016, in sicer zaradi finančnih predpisov skupnega podjetja, ki mu omogočajo, da svoje odobritve za prevzem obveznosti in odobritve plačil ponovno vnese v svoj proračun do tri leta po tem, ko so bile iz njega črtane; spodbuja skupno podjetje, naj bo skrbno pri proračunskem načrtovanju in ustrezno upošteva vzporedne procese;
12.

ugotavlja, da je bilo leto 2014 prvo leto srednjeročne perspektive fundacije (2014–2017), in ji izreka pohvalo za ocenjeno uspešnost poslovanja, ki presega 97 %, izhajajoč iz primerjave med načrtovanimi in uresničenimi rezultati pri treh strateških ciljih, in sicer pri izboljšavah analize na osnovi dokazov za politiko poklicnega izobraževanja in usposabljanja, posodobitvi sistemov poklicnega izobraževanja in usposabljanja v okviru vseživljenjskega učenja ter povečanju ustreznosti poklicnega izobraževanja in usposabljanja glede na trg dela in ekonomsko-socialno kohezijo;
C.

ker je bila uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo sklada zaradi krize, da se finančni prispevek Unije poveča na 60 % vseh ocenjenih stroškov predlaganih ukrepov, da se vloge za sredstva ESPG v Komisiji ter s strani Parlamenta in Sveta obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja;
45.

dopolni sveženj dopolnitev o migracijski in begunski krizi s sprejetjem namenskega povečanja obveznosti, in sicer predvsem za evropski instrument sosedstva (+ 178,1 milijona EUR), pa tudi instrument za financiranje razvojnega sodelovanja (+26,6 milijona EUR), humanitarno pomoč (+26 milijonov EUR), instrument za predpristopno pomoč (+11,2 milijona EUR), instrument za prispevanje k stabilnosti in miru (+12,6 milijona EUR) ter evropski instrument za demokracijo in človekove pravice (+1 milijon EUR); čeprav podpira prilagoditev prednostnih nalog teh programov, če je to potrebno za soočanje z najhujšimi izzivi, poudarja, da to ne sme voditi k zanemarjanju prvotnih ciljev iz ustreznih pravnih podlag, saj bi s tem tvegali destabilizacijo evropske soseščine oziroma drugih zadevnih regij; znova poudarja, da je treba sprejeti celovit in na človekovih pravicah utemeljen pristop, ki bo migracijo povezoval z razvojem in bo zagotavljal vključevanje zakonitih migrantov, prosilcev za azil in beguncev; poudarja, da je treba poglobiti sodelovanje in povečati obveznosti do držav izvora in tranzita, da se bo mogoče učinkovito soočiti z migracijsko krizo, še zlasti pa zadostiti zdravstvenim in izobraževalnim potrebam razseljenih oseb v tretjih državah; zato meni, da so tovrstne okrepitve nujno potrebne za financiranje dodatnih pobud, ki presegajo začetne cilje posameznih pravnih podlag;
13.

na podlagi informacij skupnega podjetja ugotavlja, da so bili življenjepisi in izjave o interesih izvršnega direktorja in upravljavcev v skladu z zahtevami iz kadrovskih predpisov in izvedbenimi pravili zbrani in objavljeni na spletišču skupnega podjetja; ugotavlja, da je bila vzpostavljena celovita baza podatkov, ki vsebuje vse identificirane informacije glede nasprotij interesov in sprejetih ukrepov ter ki se redno posodablja;
C.

ker je bila uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % vseh ocenjenih stroškov predlaganih ukrepov, da se vloge za sredstva ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja;
11.

je seznanjen, da je služba Komisije za notranjo revizijo za skupno podjetje, skupaj s skupnima podjetjema „Čisto nebo“, Artemis, skupnim podjetjem za GVC in skupnim podjetjem IMI, opravila oceno tveganja za IT v zvezi s skupnimi infrastrukturami IT, ki si jih ta podjetja delijo; na podlagi poročila ugotavlja, da je treba formalizirati politiko za varnost IT in v prihodnje v pogodbe s ponudniki storitev IT vključiti podrobne postopke;
4.

z zaskrbljenostjo opaža, da je bila raven prenesenih odobrenih proračunskih sredstev, za katera so bile prevzete obveznosti, v leto 2014 visoka, saj je za naslov II (upravni odhodki) znašala 27 %, za naslov III (operativni odhodki) pa 69 %; potrjuje, da se preneseni zneski iz naslova II večinoma nanašajo na načrtovani nakup blaga in storitev informacijske tehnologije; potrjuje tudi, da so prenosi v naslovu III predvsem posledica večletne narave operativnih projektov agencije, katerih plačila se izvršujejo v skladu s časovnimi načrti; je seznanjen s trditvami agencije, da dejstvo, da je stopnja preklicev manjša od 2 %, kaže na dobro načrtovanje in dobro upravljanje prenosov;
8.

poziva Računsko sodišče, naj predloži popolno in ustrezno finančno oceno pravic in obveznosti skupnega podjetja za obdobje do datuma, ko je začelo poslovati Skupno podjetje za gorivne celice in vodik 2;